《题杨法部容闲阁》
明代·陈鹤

阁傍江城外，窗开云水间。
只因尘境远，自觉主人闲。
日落见归鸟，月明看远山。
移船候潮至，相送野僧还。

作者简介：（?—1560）明浙江山阴人，家居南京，字鸣轩，一字九皋，号海樵，一作海鹤，又作水樵生。嘉靖四年举人，袭其祖军功，官绍兴卫百户，非素志，因弃官称山人。自少时即博览奇帙名帖。曾得奇病，乃自学为医，七年而愈。工诗善画，水墨花草最为超绝。有《海樵先生集》、《越海亭诗集》。